Sewardi maakond (Kansas)

Sewardi maakond on maakond Ameerika Ühendriikides Kansase osariigis. Lõunas piirneb maakond Oklahoma osariigiga.

2010. aastal elas maakonnas 22 952 inimest. Maakonna keskus on Liberal, kus elab enamik maakonna elanikest (2020. aasta seisuga oli seal 19 825 elanikku). Maakonna ainus teine linn on Kismet (340 elanikku). Sewardi maakond on suurima ladinaameeriklaste osatähtsusega maakond osariigis – ladinaameeriklased moodustavad maakonna elanikkonnast 65,6%.

Maakonna pindala on 1659 km². Veepindala on 3 km².

Naabermaakonnad
Haskelli maakond (põhjas)
Meade'i maakond (idas)
Beaveri maakond (Oklahoma) (kagus)
Texase maakond (Oklahoma) (edelas)
Stevensi maakond (läänes)

Ajalugu
Sewardi maakond moodustati 20. märtsil 1873. Maakond on saanud nime Ameerika Ühendriikide riigisekretäri William Henry Sewardi järgi.

Välislingid
Sewardi maakonna koduleht (inglise keeles)

Kategooria:Kansase maakonnad